Напэўна, мудрасць і дар прадбачання туркменскага народа, а таксама, хутчэй за ўсё, благаславенне Усявышняга дапамаглі Туркменістану знайсці тую аптымальную для сябе ўнікальную ідэю, якая ў далейшым забяспечыла ўстойлівае і паступальнае развіццё краіны, яе безумоўнае прызнанне на міжнароднай арэне. На гэтым фоне апошнія два дзесяцігоддзі найлепшым чынам дэманструюць мудрасць і правільнасць стратэгічнага выбару нашых туркменскіх сяброў. Туркменістан не проста дабіўся ўражальных поспехаў у будаўніцтве суверэннай і працвітаючай дзяржавы, краіна сёння развіваецца сямімільнымі крокамі, і можна толькі белай зайздрасцю зайздросціць гэтаму. Вы імкняцеся да таго, каб мір і спакой панавалі не толькі ў Туркменістане, але і ва ўсім рэгіёне. І як вынік - тысячы бежанцаў з канфліктных раёнаў у свой час знайшлі дом і прыстанішча на ўдзячнай туркменскай зямлі- сказаў Прэзідэнт Беларусі. 